Diari Oficial de la Generalitat Valenciana


Sumari del DOGV 9731, del 23-11-2023 (2023/11553)

RESOLUCIÓ de 16 de novembre de 2023, de la Direcció General de Formació Professional, per la qual s'autoritzen nous desdoblaments a centres docents públics de la Comunitat Valenciana que impartixen cicles formatius en el curs 2023-2024, en funció de la matrícula definitiva.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9731

Data del DOGV
:   23-11-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/11152


Data del document
:   16-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 16 de novembre de 2023, de la Direcció General de Formació Professional, per la qual s'autoritzen nous desdoblaments a centres docents públics de la Comunitat Valenciana que impartixen cicles formatius en el curs 2023-2024, en funció de la matrícula definitiva. [2023/11287]  
L'Ordre 69/2015, de 25 de juny, de la Conselleria d'Educació, Cultura i Esport, per la qual s'establixen criteris per a la dotació de plantilles i per a la determinació de condicions de treball del professorat dels centres docents públics que impartixen ESO, Batxillerat i Formació Professional, dependents de la conselleria competent en matèria d'educació (DOGV 7560, 30.06.2015), establix, en l'article 17.3, que anualment es publicarà, mitjançant una resolució de la secretaria autonòmica competent en matèria de Formació Professional la relació de mòduls o d'especialitats de professorat dels cicles formatius la dedicació horària dels quals és susceptible de desdoblament, i s'incrementarà, si és necessari, la plantilla dels centres per a impartir-los, i es considera que si no hi ha publicació, es mantindrà la relació publicada per última vegada.  
  
La Resolució de 2 de desembre de 2022, del secretari autonòmic d'Educació i Formació Professional, va publicar la relació d'especialitats de professorat per cicles formatius de Formació Professional la dedicació dels quals és susceptible de desdoblament en centres públics, i establix en el seu apartat cinqué la possibilitat d'actualització dels desdoblaments recollits en l'annex I per a següents cursos acadèmics, és per això que a causa de noves necessitats comunicades per part dels centres docents, mitjançant la present resolució s'actualitzen els desdoblaments de professorat de determinades especialitats en centres que impartixen Formació Professional.  
En virtut del que s'ha exposat i d'acord amb les competències atribuïdes per l'article 17.3 de l'Ordre 69/2015, de 25 de juny, de la Conselleria d'Educació, Cultura i Esport, i l'article 12 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
  
Primer  
En compliment del que s'establix en l'apartat quart punt 2 de la Resolució de 2 de desembre de 2022, s'autoritzen els desdoblaments indicats en l'annex I de la present resolució amb indicació dels centres, cicles i especialitats del professorat.  
  
Segon  
El que s'estableix en aquesta disposició serà comunicat a la Direcció General de Personal perquè puga remetre als centres els docents necessaris per al compliment dels desdoblaments autoritzats.  
  
Tercer  
Per a l'autorització dels desdoblaments establits en l'annex I s'han considerat els informes remesos pels corresponents inspectors d'Educació dels centres docents públics, després de les sol·licituds presentades per la direcció d'aquests, i en funció de la valoració favorable.  
  
  
Quart  
Aquesta resolució produirà efectes a partir de l'endemà de la seua publicació en el Diari Oficial de la Generalitat Valenciana.  
Contra la present resolució, que no esgota la via administrativa, les persones interessades podran interposar un recurs d'alçada davant el conseller d'Educació, Universitats i Ocupació en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 16 de novembre de 2023.- La directora general de Formació Professional: Marta Armendia Santos.